CELEX: 62022TN0003
Language: fi
Date: 2022-01-04 00:00:00
Title: Asia T-3/22: Kanne 4.1.2022 – ZHPLK v. komissio

21.2.2022   
            
            
               FI
            
            
               Euroopan unionin virallinen lehti
            
            
               C 84/47
            
         
      Kanne 4.1.2022 – ZHPLK v. komissio
      (Asia T-3/22)
      (2022/C 84/67)
      Oikeudenkäyntikieli: englanti
      
         Asianosaiset
      
      
         Kantaja: Zheshartsky LPK OOO (Zheshart, Venäjä) (edustajat: asianajajat P. Vander Schueren ja E. Gergondet)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi
               
            
                  —
               
               
                  kumoamaan lopullisen polkumyyntitullin käyttöön ottamisesta Venäjältä peräisin olevan koivuvanerin tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta 8.11.2021 annetun komission täytäntöönpanoasetuksen (EU) N:o 2021/1930 (1) (jäljempänä riidanalainen asetus) siltä osin kuin se koskee kantajaa ja
               
            
                  —
               
               
                  velvoittamaan vastaajan korvaamaan kantajalle tästä oikeudenkäynnistä aiheutuvat oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kuuteen kanneperusteeseen.
      
                  1.
               
               
                  Ensimmäisen kanneperusteen mukaan vastaaja teki ilmeisiä arviointivirheitä ja rikkoi asetuksen (EU) 2016/1036 (2) (jäljempänä perusasetus) 2 artiklan 10 kohtaa ja 2 artiklan 10 kohdan i alakohtaa, kun se oikaisi kantajan vientihintaa ottamalla huomioon kauppayhtiölle kotimarkkinamyynnistä maksetut palkkiot sen sijaan, että se olisi oikaissut normaaliarvoa näiden palkkioiden kokonaismäärällä.
               
            
                  2.
               
               
                  Toisen kanneperusteen mukaan vastaaja teki ilmeisiä arviointivirheitä ja rikkoi perusasetuksen 2 artiklan 10 kohdan e alakohtaa tai vaihtoehtoisesti sen 2 artiklan 10 kohdan k alakohtaa, koska se ei ottanut vientihintaa oikaistessaan huomioon kuljetuskustannusten korvaamista.
               
            
                  3.
               
               
                  Kolmannen vaihtoehtoisen kanneperusteen mukaan vastaaja teki ilmeisiä arviointivirheitä, rikkoi perusasetuksen 2 artiklan 6 kohtaa eikä esittänyt perusteluja, kun se ei ottanut huomioon kuljetuskustannusten korvaamista määrittäessään kantajan myynti-, yleis- ja hallintokustannuksia kotimarkkinoilla.
               
            
                  4.
               
               
                  Neljännen kanneperusteen mukaan vastaaja teki ilmeisiä arviointivirheitä, ei esittänyt perusteluja ja loukkasi oikeutta hyvään hallintoon, kun se sisällytti neliönmuotoisen vanerin asianomaisen tuotteen alaan – tai vaihtoehtoisesti – teki ilmeisiä arviointivirheitä, ei esittänyt perusteluja, loukkasi oikeutta hyvää hallintoon ja rikkoi perusasetuksen 3 artiklan 2 kohtaa ja 3 artiklan 6 kohtaa, kun se ei arvioinut neliönmuotoista vaneria erikseen vahingon ja syy-yhteyden kannalta.
               
            
                  5.
               
               
                  Viidennen kanneperusteen mukaan vastaaja teki ilmeisiä arviointivirheitä, rikkoi perusasetuksen 3 artiklan 2 kohtaa ja loukkasi oikeutta hyvään hallintoon, kun se määritti tuontiluvut epäluotettavien tietojen perusteella.
               
            
                  6.
               
               
                  Kuudennen kanneperusteen mukaan vastaaja teki ilmeisiä arviointivirheitä, rikkoi perusasetuksen 3 artiklan 6 kohtaa ja 3 artiklan 7 kohtaa sekä loukkasi oikeutta hyvään hallintoon, kun se jätti syy-yhteyden arvioinnissa huomiotta eri markkinasegmenttien olemassaolon sekä muiden vahinkoa aiheuttavien tunnettujen tekijöiden vaikutuksen.
               
            
         (1)  EUVL 2021, L 394, s. 7.
      
         (2)  Polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annettu Euroopan parlamentin ja neuvoston asetus (EU) 2016/1036 (EUVL 2016, L 176, s. 21).